เว็บล่ม คนแห่ลงทะเบียนตกงานรับเงิน5,000บาท
เว็บ เราไม่ทิ้งกัน.com ล่มทันที คนแห่ลงทะเบียนรับเงิน 5,000 บาทล้น
28 มี.ค. 2563

เมื่อเวลา 18.00 น. ธนาคารกรุงไทย ได้เปิดให้คนตกงานที่ได้รับผลกระทบจากการระบาดของไวรัสโควิด-19 (COVID-19) ลงทะเบียนเพื่อรับเงิน 5,000 บาท เป็นเวลา 3 เดือน ผ่าน www.เราไม่ทิ้งกัน.com ปรากฏว่าเมื่อถึงเวลาไม่สามารถเข้าลงทะเบียนในเว็บได้




ทั้งนี้ มาตรการเยียวยา 5,000 บาท (3 เดือน) เปิดรับลงทะเบียนผ่านทาง www.เราไม่ทิ้งกัน.com เริ่มตั้งแต่วันเสาร์ที่ 28 มีนาคม 2563 เวลา 18.00 น. เป็นต้นไป โดยจะเปิดรับลงทะเบียนอย่างต่อเนื่องตลอด 24 ชั่วโมงทุกวัน เพื่อให้ครอบคลุมแรงงาน ลูกจ้างชั่วคราว หรือผู้ประกอบอาชีพอิสระ ซึ่งได้รับผลกระทบจากไวรัส Covid-19 อย่างทั่วถึง และการจ่ายเงินเยียวยาจะจ่ายครั้งละ 5,000 บาทต่อเดือน เป็นเวลา 3 เดือนต่อเนื่อง ตั้งแต่เดือนเมษายนถึงเดือนมิถุนายน 2563 เท่านั้น